open-index/open-wikipedia-markdown huggingface dataset:
Maria do Rosário Pedreira

**Maria do Rosário Pedreira**, nada en Lisboa en 1959, é unha editora e escritora portuguesa. É responsábel editorial no grupo Leya.
## Traxectoria
En 1981 licenciouse en Lingua e Literatura Modernas, na variante de Estudos Franceses e Ingleses pola Universidade de Lisboa. Como editora, iniciou esta actividade na área dos libros de divulgación científica. Traballou en Edicions QuidNovi despois de pasar un tempo en Temas & Debates e Gradiva. Salientable narradora infantil e xuvenil, onde prima a transmisión de valores humanos e culturais, tamén se sitúa no xénero poético con títulos como *A casa e o cheiro dos livros* (1996); *O canto do vento nos ciprestes* (2001) ou *Nenhum nome depois* (2004). Para a autora, a casa pode considerarse como un mundo onde se contén todo o que perdura, sexa en forma de memoria ou de nostalxia.

## Vida persoal 
Casou con Manuel Alberto Valente, director editorial nun grupo editorial rival (Porto Editora).

## Notas
Os Remedios

O topónimo **Os Remedios** pode referirse a:

;En Galiza
***Os Remedios**, parroquia do concello de Mondoñedo;
***Os Remedios**, lugar da parroquia de San Pedro de Froián, no concello de Sarria;
***A Ponte dos Remedios**, lugar da parroquia de Ponteareas, no concello de Ponteareas.

## Véxase tamén
### Outros artigos
Ibargoiti

**Ibargoiti** é un concello de Navarra, no meiriñado de Sangüesa.

## Demografía 
No ano 2023 contaba cunha poboación de 282 habitantes.

## Notas 
## Véxase tamén 
### Outros artigos 
*Lista de concellos de Navarra
Han Seung-won

**Han Seung-won** (hangul: 한승원), nado en 1939, é un escritor surcoreano. As súas obras versan principalmente sobre persoas que loitan contra o seu destino; adoitan estar situadas en Jangheung, un condado da costa sur de Corea do que é orixinario o autor. Xa que logo, na linguaxe das súas novelas aparecen con frecuencia trazos do dialecto local.

Han é o pai de Han Kang, gañadora do Premio Nobel de Literatura en 2024.

## Traxectoria 
Han Seung-won naceu no condado de Jangheung (Corea do Sur) en 1939. Estudou no Instituto de Jangheung, así como na Universidade Seorabeol de Artes, onde aprendeu escritura creativa. Han foi alumno do escritor Kim Tong-ni, e compañeiro de autores como Lee Mun Ku, Park Sang-ryoong, Cho Sehee ou Kim Won-il. Fixo o seu debut literario en 1966 co relato *Gajeungseureoun bada* (가증스런 바다, "O mar abominable), co que gañou o premio Shina Ilbo de Novos Escritores. Tras graduarse, traballou na Escola de Primaria Jangdongseo, no Instituto Kwangyang e no Instituto Gwangju Dongshin.

## Publicacións 
### Narrativa 
* *Apsando cheopcheophago * 앞산도 첩첩하고 ("A montaña é profunda", 1977).
* *Badaui ppul* 바다의 뿔 ("Os cornos do mar", 1982).
* *Burui ttal* 불의 딸 ("A filla do lume", 1983).
* *Geu bada kkeulhmyeo neomchimyeo* 그 바다 끓며 넘치며 ("Mentres o mar ferve", 1983).
* *Ajeaje bara-aje* 아제아제 바라아제 (1985).
* *Urideurui doltap* 우리들의 돌탑 ("A nosa torre de pedra", 1988).
* *Mokseon* 목선 ("A barca de madeira", 1989).
* *Wanginui ttang* 왕인의 땅 ("A terra dos reis", 1989).
* *Nakjigateun yeoja* 낙지같은 여자 ("A muller polbo", 1991).
* *Ajeaje bara-aje 2* 아제아제 바라아제2 (1991).
* *Ajeaje bara-aje 3* 아제아제 바라아제3 (1991).
* *Nae gohyang namjjok bada* 내 고향 남쪽 바다 ("O mar do sur, o meu lar", 1992).
* *Saeteomal saramdeul* 새터말 사람들 ("A xente do novo asentamento", 1993).
* *Siinui jam* 시인의 잠 ("O soño do poeta", 1994).
* *Abeojireul wihayeo* 아버지를 위하여 ("Para o meu pai", 1995).
* *Hwasa* 화사 ("Radiante", 2001).
* *Choui* 초의 (2003).
* *Wonhyo* 원효 (2006).
* *Chusa* 추사 (2007).
* *Huimang sajingwan* 희망 사진관 ("O estudio de fotografía da esperanza", 2009).
* *Bori dat doe* 보리 닷 되 (2010).

### Poesía 
* *Yeorae ilgi* 열애 일기 ("Diario do amor", 1995).
* *Sarangeun neul hoja kkaeeo issge hago* 사랑은 늘 혼자 깨어 있게 하고 ("O amor mantente sempre só esperto", 1995).
* *Noeul araeseo padoreul jupda* 노을 아래서 파도를 줍다 ("Coller as ondas no serán", 1999).
* *Dal gitneun jip* 달 긷는 집 ("A casa da lúa", 2008).

## Premios 
* Premio Coreano de Ficción (1980).
* Premio de Literatura de Corea (1983).
* Premio de Escritores de Corea (1983).
* Premio Literario Hyundae (1988).
* Premio Literario Yi Sang (1988).
* Premio de Literatura Seorabol (1994).
* Gran Premio de Literatura Maritime (1997).
* Premio Literario Hyundae (2001).
* Premio Kiriyama (2002).
* Premio Literario Dongin (2006).
* Premio Literario Suncheon (2012).
 
## Notas
Páirc Náisiúnta na Mara

**Páirc Náisiúnta na Mara, Ciarraí**, tamén coñecido como **Parque Nacional Kerry Seas**, é un parque nacional creado na costa do condado de Kerry, en Irlanda. Anunciouse a súa creación en abril de 2024. Trátase dun parque principalmente mariño que abrangue 28&nbsp;000 hectáreas de terra e mar, converténdose no meirande parque nacional de Irlanda. Inclúe as seguintes áreas:

*Na península de Dingle e arredores:
**A área especial de conservación das illas Blasket.
**O val do río Abha Mhór e o porto de montaña Conor Pass.
**A reserva natural do monte Brandon e as ladeiras de Más an Tiompáin.
**As dunas de Inch.
**Os baixíos de Kerry Head.

*Fóra da península de Iveragh:
**As illas Skellig, incluíndo a illa Patrimonio da Humanidade Sceilg Mhichíl.
**A illa Puffin.
**A baía de Derrynane.

## Notas 
## Véxase tamén 
### Outros artigos 
*Parques Nacionais da República de Irlanda

### Ligazóns externas 
*Páxina oficial
Parque Nacional de Rakiura

O **Parque Nacional de Rakiura** é un parque nacional que se atopa na illa Stewart, en Nova Zelandia. Estabelecido en 2002, é o parque nacional máis novo do país e abrangue o 85% da illa.

## Notas 
## Véxase tamén 
### Outros artigos 
*Parques Nacionais de Nova Zelandia
Xisco Feijoó

**Francisco Javier Feijoó Álvarez**, coñecido como **Xisco Feijoó**, nado en Vigo, é un músico, cantante e bailarín galego, cunha ampla traxectoria na música tradicional galega.

## Traxectoria 
Naceu en Vigo, sendo fillo de dous emigrantes do interior de Galicia. Seu pai é natural do lugar de Sistín do Mato, no concello lugués de Sober, mentres que súa nai Alejandrina é da Almuzara, en Boborás. Durante máis de 30 anos percorreu as aldeas galegas realizando un labor de recuperación de conservación e recuperación da música tradicional galega.

Entre 1996 e 2012 dirixiu a Asociación Cultural Folclórica O Fiadeiro, en 1998 comezou a dar clases de canto na Escola Municipal de Música Folk e Tradicional (E-TRAD) de Vigo e en 2001 púxose á fronte da sección de canto da orquestra de folk SonDeSeu. 

Foi cantante durante varios anos do gaiteiro Xosé Manuel Budiño, co que actuou en numerosos espectáculos en tres continentes, e dende 2013 forma parte do Pepe Vaamonde Grupo. Traballou con outros artistas de renome como Mercedes Peón, Carlos Núñez, Kepa Junkera, Berrogüetto e Rodrigo Romaní e formou parte das compañías de danza `Nova Galega de Danza (SON) e Fran Sieira Compañía de Danza.

## Discografía 
* *Peixe* (2021).

## Notas
Elisa Leiras Teijido

**Elisa Leiras Teijido**, nada en Neda cara a 1918, foi unha xastra e política galega.

## Traxectoria 
Filla de Carmen Leiras Teijido. Xastra en Neda. Logo do golpe de Estado do 18 de xullo de 1936 foi detida. Xulgada en Ferrol na causa 198/37 por rebelión militar con Gerardo Seoane Teijido, foi condenada a cadea perpetua. A condena foi conmutada a tres anos de prisión. Abríronlle expediente de responsabilidades políticas, que foi sobresido en 1943.

## Notas 
## Véxase tamén 
### Ligazóns externas 
* Expediente de responsabilidades políticas de Elisa Leiras Teijido e outros
La maternal

***La maternal*** é unha película dramática de 2022, escrita e dirixida por Pilar Palomero e protagonizada por Carla Quílez e Ángela Cervantes.

## Argumento 
A protagonista é Carla, unha moza salvaxe e rebelde de 14 anos, que vive modestamente nos arredores dunha cidade coa súa nai. Por mor dun embarazo é levada a unha casa de acollida polos servizos sociais locais, onda dá a luz un neno. Con outras nais novas do centro (Raki, Estel, Claudia, Jamila e Sheila), Carla debe aprender a xestionar a súa nova vida  e tamén ten que facer fronte ás vicisitudes da súa tensa relación coa súa nai Penélope. 

## Notas
Mendigorría

**Mendigorría** é un concello español da Comunidade Foral de Navarra, situado no meiriñado de Olite.

## Demografía 
Segundo o INE, no ano 2023 tiña unha poboación de 1191 habitantes.

## Véxase tamén
### Outros artigos 
* Meiriñado de Olite
Teotl

***Teotl*** () é un termo en lingua náhuatl para referirse ao sacro ou divino. En ocasións, foi traducido como "deus". Para os aztecas, o *teotl* era unha omnipresencia metafísica na que se baseaba a súa filosofía.

## Concepto 
Segundo James Maffie, *teotl* "é, esencialmente, poder: continuamente activo, actualizado, enerxía en movemento...como un río que flúe". Neste sentido, o *teotl* rexenérase de xeito constante como parte dun proceso sen fin no que se crea e perpetúa o propio cosmos.

Os deuses do panteón azteca, que recibían o nome de *teotl* (en plural, *teteo*), eran elementos activos no mundo que se manifestaban a través dos fenómenos naturais ou na arte. Ademais, podían ser invocados ou incluso posuír aos sacerdotes durante os rituais.

Porén, existía tamén unha noción de monismo panteísta que se manifestaba nunha deidade suprema, Ometeotl, así como nunha serie de deidades menores que representaban versións ideais de fenómenos como as estrelas ou o lume.

Atópanse conceptos similares ao de *teotl* en toda Mesoamérica antes da conquista, como o termo zapoteco *pee* ou o maia *ku*. Na mitoloxía do pobo pipil, o equivalente *Teut* (etimoloxicamente emparentado con *teotl*) é o nome do deus creador e pai de toda a vida. Por outra banda, este tipo de enerxía inmaterial pode compararse co concepto polinesio de *mana*.

## No cristianismo 
Nas primeiras traducións da Biblia e outros textos cristiáns ao náhuatl, Deus aparece representado co estranxeirismo castelán "Dios". Porén, nas traducións actuais, emprégase o neoloxismo *Teotzin*, unha combinación de *teotl* co sufixo reverencial *-tzin*.

## Notas 
## Véxase tamén 
### Bibliografía 
* 
* 
* 
* 
* 
* 

### Outros artigos 
* Filosofía azteca
* Ometeotl
* Tlamatini

### Ligazóns externas 
* Aztec Philosophy (Internet Encyclopedia of Philosophy)
Mandioca frixida

A **mandioca frixida**,  **mandioca frita** ou a **iuca** **frita** (en guaraní: *mandi’o chyryry*); é un prato típico da gastronomía suramericana, especialmente popular en Paraguai, o sur do Brasil e o litoral arxentino. Consta de anacos da raíz tuberosa da planta de mandioca (*Manihot esculenta*), previamente cocidos en auga e despois fritos ata que estean dourados e crocantes por fóra, mantendo unha textura suave no seu interior.

A mandioca frita ten un sabor lixeiramente doce e unha textura semellante á das patacas frixidas. Adoita servirse como acompañamento de pratos principais, como asados, ou como petisco. Tamén se pode combinar con outros ingredientes como ovo, queixo ou cebola, formando un revolto coñecido como *chororqui*.

## Historia 
A mandioca é orixinaria de América do Sur e foi cultivada e consumida polas poboacións nativas desde tempos prehispánicos. O consumo deste tubérculo remóntase ás culturas indíxenas da rexión, especialmente aos guaranís, que o utilizaban como alimento básico na súa dieta. Coa chegada dos españois e portugueses, o cultivo e preparación da mandioca estendeuse por gran parte do continente americano, sendo a palabra «mandioca» un vocábulo de orixe tupi-guaraní.

## Preparación 
O método estándar para preparar a mandioca frita é pelar e cortar os tubérculos en anacos, paus ou tiras pequenos. Posteriormente, cócese en auga con sal ata que estea cocida pero aínda firme. Finalmente, frítese en aceite quente ata que estea dourado e crocante por fóra, pero suave por dentro.

## Notas 
## Véxase tamén 
### Outros artigos 
* Ovos revoltos
* Patacas frixidas
* Tortilla de patacas
Uxío (nome)

**Uxío** é un nome propio masculino galego. A súa orixe é grega: εὐγενής (*eugenēs*), "nobre", literalmente "ben nada", de εὖ (*eu*), "ben" e γένος (*genos*), "raza, familia". En galego tamén ten a variante **Euxenio** e os hipocorísticos **Xenucho** e **Nucho**.

## Variantes noutras linguas 
* Alemán: Eugen
* Aragonés: Uchenio
* Asturiano: Uxeno
* Catalán: Eugeni
* Castelán: Eugenio
* Éuscaro: Eugenio / Eukeni / Euken
* Francés: Eugène
* Húngaro: Jenő
* Inglés: Eugene
* Italiano: Eugenio
* Portugués: Eugénio
* Romanés: Eugen
* Ruso: Evgenii

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Tristán (nome)

**Tristán** é un nome propio masculino galego. Esta forma escrita tamén é común co aragonés e co castelán. A súa orixe é un nome literario, derivado da lenda céltica de Tristán e Iseu, que forma parte do ciclo do rei Artur. Difundiuse a través do francés antigo.

## Historia do nome 
En Galicia, este nome tivo certa presenza entre os membros da nobreza ata finais do século XV, como Tristán de Montenegro. Logo do sínodo de Ourense de 1544 o seu uso foi esmorecendo xa que se favorecía o bautismo de nomes de santos.
* Bretón: Trestan / Tristan
* Castelán: Tristán
* Catalán: Tristany
* Éuscaro: Tristan
* Francés: Tristan
* Inglés: Tristam
* Italiano: Tristano
* Portugués: Tristão

## Notas 
## Véxase tamén 
### Outros artigos 
* Iseu (nome)
* Tristán e Iseu
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
God's Country

'''''God's Country''''' é o primeiro álbum de estudio da banda estadounidense de sludge metal Chat Pile, publicado o 29 de xullo de 2022 a través do selo The Flenser. O disco foi universalmente aclamado pola crítica, e Pitchfork púxolle a etiqueta de "Mellor música nova, aparecendo tamén en varias listas de fin de ano de distintas publicacións.

## Listaxe de cancións 
## Notas
Grippe

***Grippe*** é o primeiro álbum de estudio da banda estadounidense de post-hardcore Jawbox, publicado no ano 1991 a través do selo Dischord Records.

É o único álbum de Jawbox coa banda como un trío, xa que o segundo guitarrista Bill Barbot uniríase pouco despois do lanzamento do disco para a xira de promoción.

## Listaxe de cancións 
## Notas
Ixnay on the Hombre

***Ixnay on the Hombre*** é o cuarto álbum de estudio da banda estadounidense de punk rock The Offspring, publicado o 4 de febreiro de 1997 a través do selo Columbia Records, sendo o seu primeiro traballo con esta discográfica. Tras o enorme éxito comercial do seu anterior disco, *Smash* (1994), a banda entrou no estudio a mediados de 1996 para gravar un novo álbum. O título combina Pig Latin ("Ixnay" é a versión da palabra "nix", familiar en películas de Hollywood dos 40 e que significa "nada") e español ("hombre", "home") para trasmitir a mensaxe "que se foda o Home", e "que se foda a autoridade".

*Ixnay on the Hombre* tivo un éxito comercial moderado tras o seu lanzamento, estreándose no número 9 da lista estadounidense *Billboard 200*, e foi ben recibido tanto por críticos como por fans. En abril de 1997 foi certificado platino pola RIAA por vender máis dun millón de copias nos Estados Unidos, e ten vendido máis de 3 millóns de copias en todo o mundo. Lanzáronse catro sinxelos do álbum: "All I Want", "Gone Away", "The Meaning of Life", e "I Choose".

## Listaxe de cancións 
## Notas
Get Awkward

***Get Awkward*** é o segundo álbum de estudio da banda estadounidense de garage punk Be Your Own Pet, publicado o 18 de marzo de 2008 a través dos selos XL Recordings e Ecstatic Peace! *Rolling Stone* listouno como o 45 mellor álbum de 2008.

## Listaxe de cancións 
Nesta edición os avogados de Universal eliminaron os temas "Black Hole", "Becky" e "Blow Yr Mind" por consideralos "demasiado violentos". Posteriormente foron editadas nos Estados Unidos no EP *Get Damaged*.

## Notas
Iseu (nome)

**Iseu** é un nome propio feminino galego. Esta forma escrita tamén é común co portugués. A súa orixe é un nome literario, derivado da lenda céltica de Tristán e Iseu, que forma parte do ciclo do rei Artur. É probable que proveña do galés medieval *Essylt*, que quere dicir ‘fermosa’.

## Iseu noutras linguas 
* Alemán: Isolde
* Bretón: Isild
* Castelán: Isolda
* Catalán: Isolda
* Éuscaro: Isolda
* Francés: Yseult / Iseult / Isolde
* Inglés: Isolda
* Italiano: Isotta
* Portugués: Isolda / Iseu
* Romanés: Isolda
* Ruso: Izolda

## Notas 
## Véxase tamén 
### Outros artigos 
* Tristán (nome)
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Parque Nacional do Burren

O **Parque Nacional do Burren** (en ) é un parque nacional de Irlanda. Abrangue unha paquena parte do Burren, unha paisaxe cárstica do condado de Clare.

Estabeleceuse como parque nacional e abriu ao público en 1991. Ten arredor 1&nbsp;500 hectáreas de montañas, turbeiras, uceiras, prados e bosques. É o máis pequeno de todos os parques nacionais do país.

## Notas 
## Véxase tamén 
### Outros artigos 
*Parques Nacionais da República de Irlanda

### Ligazóns externas 
*Páxina oficial
Nuno

**Nuno** é un nome propio masculino galego. Esta forma escrita tamén é común co asturiano e co portugués. A súa orixe é incerta, mais crese que pode ter a raíz latino-romance *nunn- procedente da linguaxe infantil.

## Historia 
Foi un nome moi frecuente en Galicia durante a Idade Media, como Nuno I, bispo de Mondoñedo, presente tamén na nobreza da época en personaxes como Nuno Freire de Andrade, o Mao (século XV), contra quen se ergueu a primeira irmandade (1431) ou trobadores como Nuno Fernandes Torneol e Nuno Eanes Cerzeo.

## Nuno noutras linguas 
* Asturiano: Nuño, Nuno
* Castelán: Nuño
* Éuscaro: Nunu / Nuño Nuno
* Portugués: Nuno

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Xenxo

**Xenxo** é un nome propio masculino galego. A súa orixe é o grego *Genésios*, derivado de *génos*, que quere dicir orixe, familia ou liñaxe. e 55 co nome Xes, cunha media de idade de 9,7 anos. Non hai persoas rexistradas coa variante Xens.

## Xenxo noutras linguas 
* Aragonés: Chinés
* Asturiano: Xinés
* Castelán: Ginés
* Catalán: Genís
* Éuscaro: Genesio
* Francés: Genès
* Inglés: Genesius
* Italiano: Genesio
* Portugués: Gens

## Notas 
## Véxase tamén 
### Outros artigos 
* Xenxo de Arles
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Khruangbin

**Khruangbin** é un trío musical estadounidense orixinario de Houston, Texas. O grupo é coñecido por mesturar influencias musicais étnicas, soul clásico, dub e psicodelia. O seu álbum debut, *The Universe Smiles Upon You* (2015), parte da historia da música tailandesa nos anos 60, mentres que o seu segundo álbum, *Con Todo El Mundo* (2018), ten influencias hispánicas e do Oriente Medio. Nunha entrevista durante o ano 2022 explicaron que buscaban  "atopar territorio por descubrir dentro do R&B e buscar elementos que fosen únicos de Texas e incluílos na súa música".
## Membros
**Membros actuais**
* Laura Lee ao baixo
* Mark Speer á guitarra 
* Donald Ray "DJ" Johnson Jr. á batería.

Speer, Lee e DJ tamén presentan o programa de radio *Air Khruang* en NTS Radio e Facebook Live.

**Colaboracións**
* Leon Bridges, cantante de Atlanta.

Ficheiro:Donald "DJ" Johnson of Khruangbin, 2019 (cropped).jpg|Donald "DJ" Johnson 
Ficheiro:Laura Lee of Khruangbin, 2017 (cropped).jpg| Laura
Ficheiro:Mark Speer of Khruangbin, 2018 (cropped).jpg| Mark

## Notas 
## Véxase tamén 
### Ligazóns externas 
* Khruangbin & Leon Bridges ‘C-Side’ (Audio oficial)
Cizur

**Cizur** (en ) é un concello español da Comunidade Foral de Navarra, situado no meiriñado de Pamplona.

## Demografía 
Segundo o INE, no ano 2023 tiña unha poboación de 3891 habitantes.

## Véxase tamén
### Outros artigos 
* Meiriñado de Pamplona
Serxio

**Serxio** é un nome propio masculino galego. A súa orixe é o latín *Sergius*, nome dunha familia romana.

## Serxio noutras linguas 
* Alemán: Sergius
* Aragonés: Serchio
* Catalán: Sergi
* Castelán: Sergio
* Éuscaro: Sergio
* Francés: Serge
* Inglés: Sergius
* Italiano: Sergio
* Portugués: Sérgio
* Romanés: Sergiu
* Ruso: Sergii / Serghei

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Faina Melnik

**Faina Grigorievna Veleva-Melnik** (en ; en ), nada en Bakota o 9 de xuño de 1945 e finada en Moscova o 16 de decembro de 2016, foi unha lanzadora de disco soviética, campioa olímpica en 1972. Durante a súa carreira estableceu once récords mundiais.

## Traxectoria 
miniatura|235px|Faina Melnyk nun selo armenio de 2010
Melnik era xudía e naceu en Bakota, Ucraína. En 1976 realizou o seu mellor lanzamento con 70,50&nbsp;m, mais só puido acabar cuarta nos Xogos Olímpicos de 1976. Neses xogos tamén competiu en lanzamento de peso, finalizando décima. Nos seguintes Xogos non conseguiu chegar á final de disco.

Continuou a lanzar despois do Xogos, conseguindo o récord do mundo *máster* na división W35, que segue en vigor desde 1980.

Melnik graduouse na Universidade Estatal de Moscova de Medicina e Odontoloxía e posteriormente traballou como dentista e adestradora de atletismo en Moscova. Entre as súas pupilas estiveron Natalya Lisovskaya e Svetlana Krivelyova. Melnik casou con Velko Velev, lanzador de disco búlgaro que tamén competiu nos Xogos Olímpicos de 1976 e 1980.

## Notas 
## Véxase tamén 
### Ligazóns externas 
*Sporting Heroes bio
*dataOlympic profile
Mauro (nome)

dereita|miniatura|San Cristovo con San Mauro e Santo Exidio
**Mauro** é un nome propio masculino galego. Esta forma escrita tamén é común co portugués, co aragonés, co castelán e co italiano. A súa orixe é o latín, alcume étnico que significaba 'mouro', 'habitante da Mauritania.

En xaneiro de 2023 existían 1.557 varóns en Galicia co nome Mauro, cunha media de idade de 15,4 anos.

## Mauro noutras linguas 
* Alemán: Maurus
* Aragonés: Mauro
* Castelán: Mauro
* Catalán: Maure
* Francés: Maur
* Inglés: Seymour
* Italiano: Mauro
* Portugués: Mauro

## Notas 
## Véxase tamén 
### Outros artigos 
* Mauro de Anjou
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Lingua margi

A **lingua margi**, tamén coñecida como **marghi** ou **marghi central**, é unha lingua chadiana (un grupo de linguas da familia afroasiática) falada en Nixeria, o Camerún e o Chad. É quizais a lingua da subfamilia biu-madara mellor descrita.

## Véxase tamén 
### Bibliografía 
* Hoffmann, C. 1963. *A Grammar of the Margi Language.* Oxford University Press for International African Institute, Londres.
* Maddieson, I. 1987. "The Margi vowel system and labiocoronals." *Studies in African Linguistics,* vol. 18, No. 3, Dec. 1987.
Alimento básico

[miniatura|O [pan de trigo é considerado un dos alimentos básicos nas culturas occidentais.]]
Denomínase «**alimento básico**» a un alimento que se consome con frecuencia e en cantidades tales que constitúe unha parte dominante da dieta estándar dun individuo ou dun grupo de poboación, cubrindo unha gran fracción das necesidades enerxéticas e, en xeral, representa tamén unha proporción de inxesta importante doutros nutrientes. Debe entenderse como un concepto relacionado cunha cultura culinaria, non aplicable de forma absoluta a outras culturas, xa que a súa elaboración está moi ligada aos ingredientes máis dispoñibles en cada lugar ou localidade.

Unha gran parte da poboación dispón de alimentos básicos elaborados a partir de cereais (arroz, trigo, millo), leguminosas (fabas, lentellas, garavanzos) e tubérculos (pataca, mandioca, pataca doce), entre outros. Nalgunhas zonas próximas a espazos marítimos ou masas de auga, pódese considerar o consumo de peixe un alimento básico, mentres que nas zonas do interior, pola contra, pódese considerar a carne bovina e non o peixe.

## Utilizacións do termo 
Como norma xeral, é un concepto relativo moi ligado a diversas culturas culinarias, así como a contextos xeográficos. No pasado, certos alimentos que antes se consideraban esenciais na dieta diaria puideron perder ese estado actualmente. Co paso do tempo, é posible que novos alimentos xurdan como alicerces da nutrición, consecuencia das transformacións nas prácticas culinarias e nos métodos de produción de alimentos ao longo da historia.

## Notas
Pong

***Pong*** é un videoxogo arcade de deportes baseado no tenis de mesa, con gráficos bidimensionais sinxelos. Foi fabricado por Atari e lanzado orixinalmente o 29 de novembro de 1972. É un dos primeiros videoxogos de arcade; foi creado por Allan Alcorn como un exercicio de adestramento que lle encargou o cofundador de Atari Nolan Bushnell, mais Bushnell e o cofundador de Atari Ted Dabney quedaron sorprendidos pola calidade do traballo de Alcorn e decidiron fabricar o xogo. Bushnell baseou o concepto do xogo nun xogo electrónico de ping-pong incluído na Magnavox Odyssey, a primeira consola de videoxogos doméstica. En resposta, Magnavox demandou máis tarde a Atari por infracción de patentes.

*Pong* foi o primeiro videoxogo con éxito comercial, e axudou, xunto co Magnavox Odyssey, a establecer a industria dos videoxogos. Pouco despois do seu lanzamento, varias compañías comezaron a producir xogos que imitaban este. Finalmente, os competidores de Atari lanzaron novos tipos de videoxogos que se desviaban do formato orixinal de Pong en distintos graos, e isto, á súa vez, levou a Atari a animar o seu persoal a ir máis aló de *Pong* e producir eles mesmos xogos máis innovadores.

Atari lanzou varias secuelas de *Pong* que se basean no xogo do orixinal engadindo novas funcións. Durante a tempada de Nadal de 1975, Atari lanzou unha versión doméstica de *Pong* exclusivamente a través das tendas Sears. A versión doméstica tamén foi un éxito comercial e levou a numerosos clons. O xogo foi reeditado en numerosas plataformas domésticas e portátiles despois do seu lanzamento. *Pong* forma parte da colección permanente do Instituto Smithsoniano debido ao seu impacto cultural.

## Mecánica do xogo 
miniatura|esquerda|Os dous paus devolven a bóla adiante e atrás. A puntuación móstrase na parte superior da pantalla.
*Pong* é un xogo deportivo bidimensional que simula unha partida de tenis de mesa. O xogador controla un pau movéndoo verticalmente polo lado esquerdo ou dereito da pantalla. Pode competir contra outro xogador que controla un segundo pau do lado contrario. Os xogadores usan os paus para golpear unha pelota adiante e atrás. O obxectivo é que cada xogador chegue aos once puntos antes que o rival; os puntos gañan cando un non lle devolve a pelota ao outro.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Pong-story.com, páxina web sobre *Pong* e as súas orixes
* The Atari Museum
* *Pong* Flyer
Eider Rodríguez

**Eider Rodríguez Martín**, nada en Errenteria, Guipúscoa, o 18 de maio de 1977, é unha escritora vasca.

## Traxectoria
En 2018 recibiu o premio Euskadi Literatura Saria na sección de literatura éuscara, pola súa obra *Bihotz handiegia*, traducida ao castelán como *Un corazón demasiado grande* e no que se basea o filme *Los destellos* de Pilar Palomero.

## Notas
Iria (nome)

**Iria** é un nome propio feminino galego. A súa orixe é o topónimo prerromano da antiga sé da diocese compostelá de Iria Flavia, no actual concello de Padrón. A etimoloxía do nome é incerta e non se puido asociar a ningunha hipótese de maneira satisfactoria.

## Historia do nome 
Iria foi unha antiga cidade galaica do convento xurídico lucense. No ano 74, durante o mandato de Vespasiano, converteuse en *municipium* e adoptou o nome de Iria Flavia na honra á familia do emperador.

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Bernard Estardy

**Bernard Estardy**, coñecido como **Le Baron**, nado na vila de Charenton-le-Pont (Val do Marne) o 19 de setembro de 1939 e finado en París o 16 de setembro de 2006, foi un compositor, icónico arranxador e enxeñeiro de son francés de sona internacional asociado á música electrónica, música experimental, dance e música disco. Foi agraciado coa Orde das Artes e das Letras co rango de Chevalier no ano 1985 e cun Disque D'Or no 1976.

## Traxectoria 
Bernard Estardy comezou tocando en clubs de jazz parisienses como mozo de acompañamento durante os seus estudos de enxeñeiro de camiños, nesa carreira inicial chegou a traballar con invitados do club destacados como Nancy Holloway vedette do Mars club, Bill Coleman ou Nancy Sinatra. Despois desta especialización no piano desde o ano 1956 ao 1960 comezou a traballar como organista para Nino Ferrer e crear os riffs de cancións clásicas francesas como "Mirza" ou "Les Cornichons".
 
Estardy cofundou o CBE Studio en 1969 e foi o seu enxeñeiro de son xefe permanente, un dos estudios lendarios de París. Alí graváronse as cancións e discos máis populares do repertorio francés desde "Comment Te Dire Adieu" de François Hardy ata "La Mort d'Orion" de Gérard Manset, Bert Jansch ou Lee Hazlewood visitaron e colaboraron asiduamente no estudio. CBE foi o estudio promotor de moitos grandes artistas desde Johnny Hallyday ata Serge Gainsbourg, en total atribúese que Estardy traballou como enxeñeiro de son en álbums que en suma superaban os 400 millóns de vendas discográficas en todo o mundo. 

Estardy foi pioneiro da música electrónica francesa coa introdución de instrumentos analóxicos no CBS como o Korg Polyphonic Ensemble, o RMI Keyboard Computer, o E-MU Drumulator, o Melltron ou o Tubon. O seu estilo de arranxos e de enxeñeiro de son popularizouse como a *La Formule du Baron* ou *Le Sifflet du Baron*, chegou a publicar un disco con ese nome *LA FORMULE DU BARON. Bernard Estardy (CBS, 1968)*. Atraídos polo seu estilo de electrónica experimental gravou con Bernard Menez, Thierry Hazard, Bibie, Marc Lavoine, Jairo, Patricia Kaas, Claude Barzotti, Peter et Sloane, Jean Guidoni, Herbert Léonard, Pierre Bachelet, Jean-Jacques Lafon, Gérard Berliner, Lara Fabian, Didier Barbelivien, Félix Gray, Michel Sardou, Carlos e Gérard Lenorman. 

### Bandas sonoras 
Estardy compuxo cancións das bandas sonoras de *Starship Troopers* (1997), *The Butterfly Effect* (2004) e *Le Bébête Show* (1982).

## Notas 
## Véxase tamén
### Ligazóns externas 
* "Cha tatch ka", canción de *La formule du baron* CBS 1969, publicada o 1 de xaneiro de 1969
Antía

**Antía** é un nome propio feminino galego. A súa orixe é o grego *Anthía*, que quere dicir 'florida' ou 'extraída das flores'.

En xaneiro de 2023 existían 5.005 mulleres en Galicia co nome Antía, cunha media de idade de 18,5 anos.

## Historia do nome 
É un nome que se popularizou en Galicia no último terzo do século XX, xa que se considerou de xeito errado que era a forma feminina e distintiva galega de Antón.

## Antía noutras linguas 
* Castelán: Ante
* Éuscaro: Ante / Antia
* Inglés: Anthea
* Italiano: Anzia
* Portugués: Anteia

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Cabanillas, Navarra

**Cabanillas** é un concello español da Comunidade Foral de Navarra, situado no meiriñado de Tudela.

## Demografía 
Segundo o INE, no ano 2023 tiña unha poboación de 1379 habitantes.

## Véxase tamén
### Outros artigos 
* Meiriñado de Tudela
The Perfect Couple (serie de televisión)

***The Perfect Couple*** é unha miniserie estadounidense de 2018 baseada na novela homónima de Elin Hilderbrand. Está protagonizado por Nicole Kidman, Liev Schreiber, Eve Hewson, Billy Howle, Meghann Fahy, Donna Lynne Champlin, Jack Reynor, Michael Beach, Ishaan Khatter, Sam Nivola, Mia Isaac e Dakota Fanning. 

## Sinopse 
Amelia está a piques de casar cunha das familias máis ricas de Nantucket ata que unha morte impactante descarrila a voda e converte a todos en sospeitosos.

## Personaxes 
* Nicole Kidman como Greer Garrison Winbury
* Liev Schreiber como Tag Winbury
* Eve Hewson como Amelia Sacks
* Billy Howle como Benji Winbury
* Meghann Fahy como Merritt Monaco
* Donna Lynne Champlin como Nikki Henry
* Jack Reynor como Thomas Winbury
* Michael Beach como Dan Carter
* Ishaan Khatter como Shooter Dival
* Sam Nivola como Will Winbury
* Mia Isaac como Chloe Carter
* Dakota Fanning como Abby Winbury

## Notas
Kimitachi wa Dō Ikiru ka

***Kimitachi wa Dō Ikiru ka*** (en ) é un filme xaponés de 2023 escrito e dirixido por Hayao Miyazaki. Producido por Studio Ghibli, o título do filme é unha referencia á nome homónima de 1937 de Genzaburō Yoshino, mais non é unha adaptación dela. Está protagonizado polas voces de Soma Santoki, Masaki Suda, Ko Shibasaki, Aimyon, Yoshino Kimura, Takuya Kimura, Kaoru Kobayashi e Shinobu Otake. Descrito como un "filme grande e fantástico", segue a un neno chamado Mahito Maki que se muda ao campo despois da morte da súa nai, descobre unha torre abandonada preto do seu novo fogar e entra nun mundo fantástico cunha garza real que fala.

## Personaxes 
## Notas
Ferdinand Porsche

**Ferdinand Porsche**, nado o 3 de setembro de 1875 e finado o 30 de xaneiro de 1951, foi un enxeñeiro de automóbiles austríaco-bohemio-alemán e fundador da Porsche. É máis coñecido por crear o primeiro vehículo híbrido de gasolina e eléctrico ( Lohner-Porsche), o Volkswagen Escaravello, os coches de carreiras Auto Union, o Mercedes-Benz SS/SSK e outros desenvolvementos importantes e automóbiles Porsche.

Un contribuínte importante ao esforzo bélico alemán durante a Segunda Guerra Mundial, Porsche participou na produción de carros de combate avanzados como o VK 45.01 (P), o canón autopropulsado Elefant (inicialmente chamado "Ferdinand") e o tanque superpesado Panzer VIII Maus, así como outros sistemas de armas, incluíndo o mísil V-1. Porsche era membro do Partido Nazi e oficial da Schutzstaffel (SS). Recibiu o Premio Nacional Alemán de Arte e Ciencia, o SS-Ehrenring e a Cruz ao Mérito de Guerra.

Porsche foi incluído no Salón Internacional da Fama dos Deportes a Motor en 1996 e foi nomeado Enxeñeiro Automotriz do Século en 1999.

## Notas
Parque temático

[miniatura|240px|Área temática de [Francia no parque temático Europa-Park]]
Un **parque temático** defínese como un conxunto de espazos recreativos onde se reúnen atraccións mecánicas ou de divertimento ao redor dunha liña argumental específica deseñada para ofrecer entretemento, educación, lecer e cultura aos seus visitantes, e onde a temática da experiencia sitúase por riba da necesidade de entretemento tradicional.

Os parques temáticos divídense xeralmente en áreas inmersivas temáticas "terras" ou "áreas temáticas", e sempre contan cun eixo argumental onde cada zona do parque presenta unha temática ambiental que xorde de obras cinematográficas, como películas ou series, libros, períodos históricos, cuestións científicas, personaxes de sona ou baseadas en guións propios dos deseñadores do parque.

O Disneyland Park é un dos parques temáticos máis famosos do mundo. Fundado en 1955 deseñou unha tematización centradas en personaxes que son propiedade intelectual da marca. En Bos Aires (Arxentina), desde 1999 funciona o parque temático relixioso Tierra Santa. Este establecemento invita a recrear a vida de Xesucristo e a pasear polas rúas da Xerusalén de hai uns dous mil anos.

A principal diferenza que distingue a un parque de atraccións ou unha feira con atraccións mecánicas, como por exemplo a Feira Popular de Lisboa, sería polo tanto os deseños, decorados e guión que tematizan a localización e que pivotan sobre unha ambientación derivada dos mesmos.

Calcúlase que 380 millóns de persoas visitaron os parques temáticos do mundo en 2023.

## Listaxe de Parques temáticos por país 
#### Portugal 
* Funny City
* Magikland, orixinalmente Bracalândia. 
* Portugal dos Pequenitos

#### Alemaña 
* Europa-Park
* Hansa-Park
* Heide Park
* Phantasialand
* Movie Park
* Tripsdrill
* Holiday Park

#### España 
* PortAventura World
* Ferrari Land
* Terra Mítica
* Parque Warner Madrid
* Isla Mágica
* Dinópolis
* Siam Park
* Puy du Fou España

#### Brasil 
* Beto Carrero World 
* Hopi Hari
* Playcenter

#### Estados Unidos 
* Magic Kingdom
* Epcot
* Disney's Hollywood Studios
* Disney's Animal Kingdom
* Disneyland Park
* Disney California Adventure Park
* Universal Studios Hollywood
* Universal Studios Florida
* Universal's Islands of Adventure

#### Países Baixos 
* Efteling
* Toverland
* Slagharen
* Walibi Holland
* Drievliet

#### Xapón 
* Fuji-Q Highland
* Nagashima Spa Land
* Universal Studios Japan
* Tokyo Disneyland
* Tokyo DisneySea

#### Irlanda 
* Bundoran
* Celtworld
* Funtasia
* Pirate Adventure Park

#### Singapur 
Universal Studios Singapore

## Véxase tamén 
### Outros artigos 
*Montaña rusa
*Nora (atracción)
### Ligazóns externas 
* Parques de atraccións e temáticos.
Abizanda

**Abizanda** (en aragonés: ''L'Abizanda'') é un concello español da provincia de Huesca, na comunidade autónoma de Aragón.

## Demografía 
Segundo o INE, no ano 2023 tiña unha poboación de 162 habitantes.

## Notas 
## Véxase tamén
### Outros artigos 
* Sobrarbe
Diana (nome)

[miniatura|Estatua da deusa [Diana.]]
**Diana** é un nome propio feminino galego. Esta forma escrita tamén é común co portugués, o aragonés, castelán, o catalán, o alemán, o inglés, o italiano e o romanés, A súa orixe é o latín *Diana*, nome da deusa romana da Lúa e da caza, identificada coa Artemisa grega. Ten a mesma raíz ca o termo latino *dius* 'celeste, divino; luminoso'.

## Diana noutras linguas 
* Alemán: Diane / Diana
* Aragonés: Diana
* Castelán: Diana
* Catalán: Diana
* Croata: Dijana
* Esloveno: Dijana
* Éuscaro: Diana
* Francés: Diane
* Hawaiano: Kiana
* Indonesio: Diana
* Inglesa: Diane / Diana / Dianah / Dianna / Dyana / Dyanna / Deanna
* Italiano: Diana
* Latín: Diana
* Neerlandés: Diana / Diantha
* Portugués: Diana / Daiana / Daiane
* Romanés: Diana
* Romaní: Daiena
* Ruso: Diana (*Диана*)
* Serbio: Dijana (*Дијана*)
* Ucraíno: Diana (*Діана*)

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega

### Bibliografía 
*
*
*
*
Evinha

**Eva Corrêa José Maria**, nada no Río de Xaneiro, o 17 de setembro de 1951 é unha cantautora brasileira famosa baixo o nome artístico de **Evinha**.

## Traxectoria 
Integrante na súa xuventude do Trio Esperança xunto aos seus irmáns Mario e Regina Corrêa , desde o 1961 ata o 1967.

No período 1968-1969 deslígase do trío, sendo substituída pola súa outra irmá Marisa Corrêa, para comezar unha carreira en solitario, gañando ese segundo ano o 1º lugar no IV Festival Internacional da Canção Popular do país coa canción “Cantiga por Luciana” (composta por Eduardo Souto e Paulinho Tapajós)

O seu primeiro éxito orixinal foi "Casaco Marrom" (Danilo Caymmi, Gutemberg Guarabyra e Renato Corrêa). No ano 1977 grava co famoso director de orquestra francés Paul Mauriat e comeza unha relación artística na que Evinha pasaría a ser a crooner da orquestra en xiras polo Xapón e a China durante os anos 90.

O seu marido é o pianista e Mo. francés Gérard Gambus.

## Discografía 
* *Eva 2001* (1969) - EMI-Odeon - Formatos: Long-Play e Tape. 
* *Eva* (1970) - EMI-Odeon - Formatos: Long-Play e Tape. 
* *Cartão Postal* (1971) - EMI-Odeon - Formatos: Long-Play e Tape. 
* *Evinha* (1973) - EMI-Odeon - Formatos: Long-Play e Tape. 
* *Eva* (1974) - EMI-Odeon - Formatos: Long-Play e Tape. 
* *Reencontro* (1999) Polygram/ Polydor - Formatos: Compact Disc e Long-Play.  
* Uma Voz, um Piano(2016)  Des Arts - Formatos: Compact disc 
* Evinha Canta Guilherme Arantes(2019) Kuarup (gravadora) - Formatos: Compact disc

## Notas 
## Véxase tamén
### Ligazóns externas 
* "Que Bandeira da Evinha", en YouTube
Cissy Houston

**Cissy** **Houston**, cuxo nome de solteira era **Emily** **Drinkard**, nada o 30 de setembro de 1933 en Newark, Nova Jersey, e finada o 7 de outubro de 2024, foi unha cantante estadounidense de soul e gospel.

## Traxectoria 
Os seus pais Nicholas Drinkard e Delia Mae Drinkard (de solteira McCaskil) tiveron oito fillos (catro homes e catro mulleres). En 1938, con só cinco anos de idade, Cissy formou parte dun grupo de gospel xunto a tres irmáns, chamado nun principio Drinkard Quarter e despois, cando se xuntou a irmá Marie, The Drinkard Singers.

Despois dunha exitosa carreira como corista para artistas como Roy Hamilton, Dionne Warwick (a súa sobriña), Elvis Presley, Aretha Franklin e Chaka Khan, Houston iniciou unha carreira en solitario, gañando dous premios Grammy polo seu traballo.

Houston era a nai da cantante e actriz Whitney Houston, tía das cantantes Dionne Warwick e Dee Dee Warwick, e curmá da cantante de ópera Leontyne Price. Houston era a avoa da única filla de Whitney Houston, Bobbi Kristina Brown.

Houston morreu o 7 de outubro de 2024 baixo coidados paliativos en Newark, Nova Jersey por problemas causados pola enfermidade de Alzheimer á idade de 91 anos.

## Notas 
## Véxase tamén 
### Ligazóns externas 
* Cissy Houston @ Artist Direct 
* Cissy Houston's oral history video excerpts en The National Visionary Leadership Project
* The New Hope Baptist Church
* http://www.visionaryproject.org/houstoncissy/  Entrevista en vídeo. Live Performance with David Bowie
Mesa redonda de Algonquín

[miniatura|250x250px|[Dorothy Parker con parte da plana maior da Mesa redonda do Algonquín e outros: Art Samuels (editor de ''Harper's* e, brevemente, do *The New Yorker*), Charles MacArthur, Harpo Marx e Alexander Woollcott]]A **Mesa redonda de Algonquín**, tamén denominada con ironía o **Círculo vicioso de Algonquín**, foi un grupo de xornalistas, críticos, escritores, actores e actrices relacionados co mundo do espectáculo e a farándula de Broadway (Nova York) que xantaba e reuníase no hotel Algonquín de Manhattan ao redor de mesas de cribbage, bridge e póker, formando un acedo faladoiro crítico entre 1919 e 1929.

## Integrantes 
A principal animadora do grupo foi a escritora e crítica teatral Dorothy Parker. Un elemento de unión do grupo era a súa lingua cáustica e velenosa, de forma tal que constituían unha especie de faladoiro *Bilis club* madrileño consagrado a acuñar maldades, chistes e epigramas ácidos sobre estreas e temas de actualidade nese tempo, durante as súas comidas e partidas de bridge e póker. Tamén xogaban as charadas e a o xogo chamado "podo darte unha frase", que deu lugar á memorable frase de Dorthy Parker usando a palabra horticultura: Podes dirixir unha horticultura, non a podes facer pensar". 

Foron integrantes permanentes do faladoiro do Algonquín, á parte de Dorothy Parker, o columnista, poeta e humorista Franklin Pierce Adams, o humorista e actor Robert Benchley, o columnista deportivo Heywood Broun, o dramaturgo Marc Connelly, a feminista Ruth Hale, o dramaturgo e director George S. Kaufman, o produtor de Broadway Brock Pemberton, o editor do *The New Yorker* Harold Ross, o escritor e dramaturgo Robert E. Sherwood,  o publicista John Peter Toohey e o crítico e xornalista Alexander Woollcott.

Outras compoñentes movíanse máis libremente e participaban dun modo máis eventual: as actrices Tallulah Bankhead, Blyth Daly, Eva Le Gallienne, Margalo Gillmore, Estelle Winwood e Peggy Wood, os dramaturgos Noël Coward, Edna Ferber, Donald Ogden Stewart, Beatrice Kaufman; as escritoras Jane de Grant, Margaret Leech e Alice Duer Miller, a ilustradora de revistas Neysa McMein, os humoristas Groucho e Harpo Marx e Frank Sullivan, e o compositor Deems Taylor.

No grupo do Algonquín fraguáronse moitas colaboracións literarias e artísticas e foi un venero de creatividade polo menos no terreo da arte dramática.

## Nómina 
### Partícipes regulares 
### Partícipes irregulares 
## No cine 
O documental premiado cun Óscar en 1987 *The Ten-Year Lunch* trata sobre este grupo e *La señora Parker y el círculo vicioso* (1994) é unha película estadounidense escrita e dirixida por Alan Rudolph que tenta reproducir a época e grupo do Algonquín.

## Bibliografía 
* James R. Gaines; *Wit's End: Days and Nights of the Algonquin Round Table*, New York: Harcourt, 1977.
* Nat Benchley e Kevin C. Fitzpatrick; *The Lost Algonquin Round Table: Humor, Fiction, Journalism, Criticism and Poetry from America's Most Famous Literary Circle*, 2009.
* *Harpo Marx "Harpo fala!"''; Seix Barral , 2010

## Notas
Donnie Brasco (filme)

***Donnie Brasco*** é un filme estadounidense de 1997 dirixido por Mike Newell e protagonizado por Al Pacino e Johnny Depp. Michael Madsen, Bruno Kirby, James Russo e Anne Heche compoñen o resto do elenco. O filme, escrito por Paul Attanasio, baséase no libro de 1988 *Donnie Brasco: My Undercover Life in the Mafia* na por Joseph D. Pistone e Richard Woodley.

## Personaxes 
* Al Pacino como Lefty Ruggiero
* Johnny Depp como Joseph D. Pistone / Donnie Brasco
* Michael Madsen como Sonny Black
* Bruno Kirby como Nicky Santora
* James Russo como Paulie (John "Boobie" Cersani)
* Anne Heche como Maggie Pistone
* Željko Ivanek como Tim Curley
* Gerry Becker como Dean Blandford FBI
* Robert Miano como Sonny Red
* Brian Tarantina como Bruno Indelicato
* Rocco Sisto como Richie Gazzo
* Zach Grenier como Dr. Berger
* Walt MacPherson como Sheriff
* Ronnie Farer como Annette
* Larry Romano como Tommy
* Terry Serpico como Strip club owner
* Gretchen Mol como rapaza de Sonny
* Tony Lip como Philly Lucky
* George Angelica como Big Trin
* Val Avery como Trafficante
* Madison Arnold como Jilly
* Tim Blake Nelson como técnico do FBI
* Paul Giamatti como técnico do FBI

## Notas
José Luis Appleyard

**José Luis Appleyard**, nado en Asunción o 5 de maio de 1927 e finado id. en 1998, foi un poeta, dramaturgo, avogado, xornalista e editor paraguaio. Considerado un dos membros máis representativos da chamada «Academia Universitaria do Paraguai», na que ingresou ao amparo do padre César Alonso de las Heras; e do grupo xeracional de autores enmarcados baixo a etiqueta de *Promoción del 50*.
## Traxectoria 
A súa formación primaria foi na Escuela Normal de Profesores, e a primeira parte dos seus estudos secundarios realizouse no Colexio San José de Asunción, concluíndo o bacharelato no Colexio San Martín, en Buenos Aires, Arxentina. Estudou a licenciatura en Dereito na Universidade Nacional de Asunción e traballou durante aproximadamente unha década na súa profesión, para logo dedicarse de cheo ao xornalismo e á poesía.

### Estilo 
O propio Appleyard, nun breve escrito de xuño de 1981 que abre o seu libro *Tomado de la mano* (“Agarrados da man”), en relación aos seus poemas expresa: «E así é como, collido das súas mans, vinme nunha longa traxectoria de anos, días e horas que me deron un pouco de todo. Nese percorrido apoiado polos meus versos sentinme triste e feliz, sentinme abrumado pola soidade e máis aínda pola compañía sempre fugaz. Vinme de neno en Areguá. Vinme como un mozo estudante en Bos Aires. Teño a sensación de estar de novo na Academia Universitaria, esa fermosa experiencia que creou un grupo de amigos. E tamén me mirei, o meu cabelo xa está branco, a miña barba gris, igual que hoxe».

## Distincións 
En 1961, gañou o Premio Municipal de Teatro co drama poético sobre a independencia paraguaia *Aquel 1811*. En 1997, recibiu o Premio Nacional de Literatura do Paraguai polo seu libro *Cenizas de la vida*.

## Notas
Mommy

***Mommy*** é o terceiro álbum de estudio da banda estadounidense de punk/garage rock Be Your Own Pet, publicado o 25 de agosto de 2023 a través do selo Third Man Records. *Mommy* é o primeiro material gravado do grupo en case quince anos, despois do lanzamento do seu segundo disco *Get Awkward* e a súa posterior disolución en 2008.

O álbum estivo precedido por catro sinxelos, "Hand Grenade", "Worship the Whip", "Goodtime!" e "Big Trouble", publicados o 30 de marzo, 31 de maio, 28 de xuño e 26 de xullo respectivamente.

## Listaxe de cancións 
## Notas